Det Danske Akademi ble stiftet 28. november 1960 på initiativ av blant andre Karen Blixen, Tom Kristensen, H.C. Branner, den blinde forfatteren Karl Bjarnhof (1898-1980), kunsthistorikeren Christian Elling (1901-74) og Jacob Paludan. Dansk presse og offentlighet gjorde seg i starten svært lystig over denne selvutnevnte institusjonen, men snart ble det regnet som en stor ære for en forfatter å bli tilbudt medlemskap. Bare to av medlemmene var kvinner, Karen Blixen selv og Agnes Henningsen, og begge døde i 1962; så i 1964 mente arbeiderbevegelsens avis (1871-2001) at Tove Ditlevsen ville være den rette til å opprette en kjønnsbalanse. Imidlertid opptok akademiet ingen kvinner igjen før Elsa Gress (1919-88) ble utnevnt i 1975.